Forslag til Rammelokalplan 1.2-10 for Assens midtby og nære omgivelser - Assens Kommune
arrowForslag til Rammelokalplan 1.2-10 for Assens midtby og nære omgivelser
er sendt i offentlig høring fra den 24. maj 2018 til den 21. juni 2018.
Klagefrist 21. juni 2018 overskredet
Rammelokalplanen er en plan, der på et overordnet niveau fastsætter, hvordan der kan bygges i Assens midtby og nære omgivelser. Rammelokalplanen er udarbejdet som et første skridt i arbejdet med at få sikret de kulturhistoriske værdier i Købstaden Assens. Målet er at sikre det gamle udskibningssted, den historiske bykerne og de nærmeste omgivelser i Assens midtby i forhold til den tydeligt aflæselige middelalderlige bystruktur og den overordnet velbevarede købstadsarkitektoniske sammenhæng imellem bygningerne. Du kan læse mere om baggrunden i rammelokalplanens redegørelse.
Du kan se rammelokalplanen her: Rammelokalplanforslag 1.2-10
Forslag til Rammelokalplan 1.2-10 er screenet i henhold til Lov om miljøvurdering af planer og programmer og konkrete projekter, og der er truffet beslutning om, at der ikke skal udarbejdes en miljøvurdering.
Du kan se screeningen her: Miljøscreening af Forslag til Rammelokalplan 1.2-10
Denne beslutning kan påklages. Klagefristen er 4 uger fra den dag, afgørelsen er meddelt/offentligt bekendtgjort. Vejledning om indsendelse af klager til Planklagenævnet kan findes på hjemmesiden: http://naevneneshus.dk/planklagenaevnet